# Montesa Impala Cross

La Montesa Impala Cross, anomenada Scrambler als EUA, fou un model de motocicleta de motocròs fabricat per Montesa entre 1963 i 1965. Derivada directament de la Impala, fou la primera motocicleta d'aquesta modalitat que produí en sèrie l'empresa i heretava els trets principals del model de carretera: motor de dos temps monocilíndric refrigerat per aire disponible en dues cilindrades (174 i 247 cc), bastidor de simple bressol, frens de tambor i amortidors de forquilla convencional davant i telescòpics darrere. Estèticament, però, se'n diferenciava per la seva adaptació al motocròs: parafangs i tub d'escapament elevats, pneumàtics de tacs, manillar ample, selló sobredimensionat, etc.
La Impala Cross fou un model reeixit tant en el vessant comercial com en l'esportiu, gràcies a la bona acollida que obtingué arreu del món i als pilots d'alt nivell internacional que s'integraren en l'equip oficial de fàbrica. A tall d'exemple, cal destacar els bons resultats aconseguits amb aquesta moto en el campionat del món i els respectius campionats estatals (així com en diverses curses internacionals) pel català Pere Pi, el belga Yves Dumont, l'occità Jacky Porte, el britànic Roger Snoad o els alemanys Fritz Betzelbacher, Georg Hauger i Otto Walz.

## Versions

| Versió | Id. Model | Cilindrada | Anys | Núm. Sèrie | Unitats | Pintura dipòsit |
| Impala Cross 175 | 13M | 175 | 1963 | 13M0001 - 75 | 75 | Vermell amb franja argentada |
| Impala Cross 250 | 13M | 250 | 1964 - 1965 | 13M0076 | 1.075 | Vermell amb franja argentada |
| Total d'unitats produïdes | Total d'unitats produïdes | Total d'unitats produïdes | Total d'unitats produïdes | Total d'unitats produïdes | 1.150 | |

## Característiques

Estèticament, la Impala Cross destacava per la combinació del típic dipòsit d'Impala Sport (vermell amb franja argentada) amb uns parafangs negres d'alumini. També cridava l'atenció el seu singular sistema d'escapament, molt curt i acabat sota el motor, a l'alçada del canvi. En l'apartat mecànic, partint de la base motor de la Impala se n'havia escurçat el desenvolupament per tal d'adaptar-lo al motocròs.

### Fitxa tècnica

Montesa Impala Cross :
| | 175 | 250 | Impala Cross 250 de 1963 |
| Model | 13M | 13M | Impala Cross 250 de 1963 |
| Núm. Sèrie | 13M0001 - 75 | 13M0076 | Impala Cross 250 de 1963 |
| Anys | 1963 | 1964 - 1965 | Impala Cross 250 de 1963 |
| Diàmetre x Carrera | 60,9 x 60 mm | 72,5 x 60 mm | Impala Cross 250 de 1963 |
| Compressió | 14:1 | 12:1 | Impala Cross 250 de 1963 |
| CC | 174,77 | 247,69 | Impala Cross 250 de 1963 |
| CV | 17 a 7.500 rpm | 23,1 a 8.000 rpm | Impala Cross 250 de 1963 |
| Carburador | Amal 30 mm | Amal 30 mm | Impala Cross 250 de 1963 |
| Canvi | 4 velocitats | 4 velocitats | Impala Cross 250 de 1963 |
| Velocitat màxima | 100 km/h | 105 km/h | Impala Cross 250 de 1963 |
| Suspensió davant | Forquilla telehidràulica | Forquilla telehidràulica | Impala Cross 250 de 1963 |
| Suspensió darrera | Amortidors oscil·lants | Amortidors oscil·lants | Impala Cross 250 de 1963 |
| Pneumàtics | 2,75 x 19 (dv i dr) | 3 x 19 (dv) // 4 x 18 (dr) | Impala Cross 250 de 1963 |
| Frens | Tambor 180 (dv i dr) | Tambor 180 (dv i dr) | Impala Cross 250 de 1963 |
| Dipòsit | Vermell amb franja argentada | Vermell amb franja argentada | Impala Cross 250 de 1963 |

## Referències

* ↑ «Montesa 75th Anniversary» (en anglès). hondanews.eu. Montesa Honda, 04-05-2020. [Consulta: 8 agost 2020].
* ↑ Herreros, Francisco; Aznar, José Luis. «Motocross». A: Historia del motociclismo en España (en castellà). Barcelona: RACC, 1998, p. 275. ISBN 84-920886-5-6.
* ↑ Pi, Pere. «120. Els grans pilots de Montesa». A: No tinc 200 anys. Les vivències de Pere Pi. Barcelona: Autoeditat (Service Point), juliol 2012, p. 168-173. ISBN 9788461590353.
* ↑ «Modelos.». sites.google.com. Impala Mallorca. [Consulta: 12 març 2012].
* ↑ «Models. Com buscar.». montesaweb.com, 2007. [Consulta: 12 març 2012].
* ↑ «Números de chasis - Montesa» (en castellà). lamaneta.org. [Consulta: 15 març 2012].
* ↑ «Models de Impala». j.motoclubimpala.com. Moto Club Impala. Arxivat de l'original el 2015-07-09. [Consulta: 15 març 2012].
* 1 2 3 Montero, Francesc. «Impala Cross (1963)». A: Montesa The Art Gallery (en castellà i anglès). El Prat de Llobregat: Honda Motor Europe Ltd. Sucursal en España, desembre 2014, p. 68-71. ISBN 978-84-617-2367-6.
* ↑ «Model Impala Cross 175». montesaweb.com. [Consulta: 15 març 2012].
* ↑ «Model Impala Cross 250». montesaweb.com. [Consulta: 15 març 2012].
* ↑ «Impala 175 cross» (en castellà). montesaimpala.galeon.com. Arxivat de l'original el 18 de març 2014. [Consulta: 15 març 2012].
* ↑ «Impala 250 cross» (en castellà). montesaimpala.galeon.com. Arxivat de l'original el 17 de març 2014. [Consulta: 15 març 2012].

## Enllaços externs

* Web oficial del Moto Club Impala